Държавен вестник, бр. 24, 2011 г., стр. 47

БРОЙ  24	
Д Ъ Р Ж А В Е Н  В Е С Т Н И К 	
СТР.  47  
радио-улнарна става  –	
супинация	
пронация
	
60°    -    0°    -	
60°
гривнена става  –	
екстензия	
флексия
	
50°    -    0°     -	
60°
	
рад. отвеждане	
улн. отвеждане    
	
10°    -    0°     -	
20°
тазобедренна става –	
екстензия	
флексия
	
0°    -    0°     -	
110°
	
абдукция	
аддукция
	
20°   -    0°     -	
0°
	
вън.ротация	
вътр. ротация
	
20°    -    0°    -	
20°
колянна става –	
екстензия	
флексия
	
0°    -    0°     -	
110°
глезенна става –	
дорзална флексия	 плантарна флексия
	
10°    -    0°    -	
20°  
Ограниченията в движенията на ставите извън диапазона на умерените нарушения се отнасят съответно 
към букви „а“ и „в“ на рубриките.
М20 Придобити деформации на пръстите на ръката и крака: Халукс валгус с метатарзо-фалангиален ъгъл, 
по-голям от 30°, и Халукс ригидус се решават по буква „б“, дигити квинти варус и суперпониране на втори 
до пети пръст на крака се решават по буква „в“.
М21.4 Придобито плоско стъпало. При плоско стъпало без деформираща артроза и деформация в костите 
освидетелстваните по всички графи са годни.
М23 Вътреставни увреждания на коляното 
Освидетелствани с увредени менискуси по графи 1, 2 са негодни, а по останалите графи подлежат на 
оперативно лечение. При добър резултат от проведеното лечение са годни.  
М23.5 Хронична нестабилност на колянната става
Колянна нестабилност, доказана със съвременни диагностични методи  (артроскопия и ядрено-магнитен 
резонанс), се решават по буква „б“. 
М24.4 Рецидивираща луксация и сублуксация на става
Решенията са дадени в табличната част.
Системни увреждания на съединителната тъкан (М30-М36)
Тук спадат: възлест полиартрит и наследствени състояния, други некротизиращи васколопатии, дисемини­
ран лупус еритематодес, дерматополимиозит, системна склероза и други.
Решенията са дадени в табличната част.
Дорзопатии (М40-М54)
Степента на изразеност на гръбначните изкривявания (кифоза, лордоза и сколиоза) се измерва в градуси 
по метода на Коб (Cobb).
М40 Кифоза и Лордоза
При кифоза до 40°, без дегенеративни изменения, освидетелстваните са годни за военна служба по всички 
графи, а тези с  над 40° са негодни за военна служа по графи 1 и 2, а по останалите графи се решават по чл. 7.
М41Сколиоза (гръбначни изкривявания) 
При леки форми на сколиоза, без дегенеративни изменения   до 15° по Коб вкл., освидетелстваните са 
годни за военна служба по всички графи.
Освидетелствани със среднотежки форми на сколиоза с ъгъл по Коб от 16° до  30°  вкл. се решават по 
буква „б“, а тези   с над 30° по Коб   се решават по буква „а“.
Решенията са дадени в табличната част.
М42.0 Ювенилен остеохондрит на гръбначния стълб (Morbus Scheuermann-Mau)
При освидетелстване на лица с болестта на  Шоерман-Мау се имат предвид:  тежеста на  морфологич­
ните изменения, завършено вкостяване на епифизарните ядра, засегнатият сегмент на гръбначния стълб, 
нарушенията на функцията му и развитието на мускулатурата. Лицата със засягане до три прешлена, с леко 
клиновидно снижение на един-два прешлена, с незначителни функционални нарушения   са годни за военна 
служба по всички графи.
Спондилопатии (М45-М49)
М45	Анкилозиращ спондилит (болест на Бeхтeрев)
М46.1 Сакроилеит
Решенията са дадени в табличната част.
Други дорзопатии (М50-М54)
(М50-М51) Увреждания на междупрешленните дискове.
Тук се отнасят едни от най-честите нозологични единици – увреждане на междупрешленен диск със или 
без миелопатия, със или без радикулопатия в шиен, гръден или поясен отдел на гръбначния стълб, възли на 
Шморл, структурна дегенерация на междупрешленния диск. За доказването им при съответните клинични 
данни е необходимо КАТ,   МРТ  и ЕМГ.
По буква „а“ – тежки форми на дискова болест – дискови хернии на повече от едно ниво или дискова 
херния на едно ниво с отпадна неврологична симптоматика или с миелопатия, чести рецидиви с продължи­
телна неработоспособност – решението е негоден за военна служба по всички графи. 
По буква „б“ – среднотежки форми – дискова херния на едно ниво със или без радикулопатия, дискови 
хернии на две нива без радикулопатия, дискови протрузии на две нива с радикулопатия или дискова протру­
зия с протрахиран болков синдром, при които се очаква възстановяване – по графи 1 и 2 – негодни за военна 
служба, по графи 3 – 6 са годни с противопоказания съобразно изискванията на служебните задължения и 
конкретните условия на труд.
По буква „в“ – леките форми – дискова протрузия на едно ниво или две нива със сетивни прояви без дви­
гателен дефицит или рентгенологично доказани увреждания на междупрешленните дискове без неврологични 
прояви по графа 3 – 6 – годни за военна служба, по графа 1 и 2 са негодни за военна служба.